open-index/open-wikipedia-markdown huggingface dataset:
Չարլսթոնի շքերթ

**Չարլսթոնի շքերթ**, 1927 թվականի կարճամետրաժ ֆուտուրիստական ֆենտեզի պարային ֆիլմ, որի ռեժիսորն է Ժան Ռենուարը, գլխավոր դերերում են Ռենուարի կինը՝ Քեթրին Հեսլինգը և աֆրոամերիկացի Ջոնի Հաջինսը: Հաջինսը ֆիլմում հանդես է գալիս բլեքֆեյսում (սևամորթ կերպարին նմանվելու նպատակով դեմքի մգեցման պատմականորեն ռասիստական պրակտիկա)։

Ի սկզբանե ֆիլմը կոչվել է «Չարլսթոնի օդը», բայց անգլախոս երկրներում այն թողարկվել է «Չարլսթոնի շքերթ» վերնագրով։ Ռեժիսոր Ժան Ռենուարը հետագայում նշել է, որ այս ավանգարդ ֆիլմը նկարահանել է, քանի որ «նոր է հայտնաբերել ամերիկյան ջազը»: Օգտագործել է իր նախորդ՝ «Նանա» ֆիլմի որոշ կադրեր: Ֆիլմը նկարահանվել է երեք օրվա ընթացքում՝ 1926 թվականի աշնանը, սակայն մնացել է անավարտ և հազվադեպ է ցուցադրվել։ Ֆիլմը շրջում է ռասայական կարծրատիպերը և տեղի է ունենում 2028 թվականին։ ԱՄՆ-ի և Եվրոպայի որոշ շրջանների գրաքննչական խորհուրդները բողոքել են Քեթրին Հեսլինգի գրեթե մերկ պարային ներկայացման դեմ: Ռենուարի խոսքերով՝ ֆիլմը մամուլում բարենպաստ արձագանքներ է ստացել, «սակայն դա ոչ մի ազդեցություն չունեցավ՝ ժողովրդական կինոթատրոնների դռները բացելու վրա»։

Ֆիլմի վերականգնված տարբերակը ցուցադրվել է Լիոնի մեծ կինոփառատոնում 2018 թվականին:

## Սյուժե
2028 թվականին Եվրոպան ավերված է կործանարար պատերազմի հետևանքով։ Աֆրիկացի գիտնականը որոշում է հետազոտություն կատարել՝ օդում ճամփորդելով թռուցիկ պղպջակով։ Նա վայրէջք է կատարում Փարիզի ավերակների վրա՝ կանգնելով Մորիսի գովազդային սյան տանիքին, որը ծառայում է որպես ապաստան գեղեցիկ սպիտակամորթ վայրի կնոջ համար։ Վերջինիս միակ ուղեկիցը կապիկն է։ Երբ վայրի կինը հասկանում է, որ օտար հետազոտող է ժամանել, նրան կապում է սյան վրա և սկսում նրա համար զգայական ծեսի պես պարել։ Գերի ընկած գիտնականը հասկանում է, որ այս պարը Չարլսթոնն է՝ իր ժողովրդի նախնական պարը, որի հետքերը վաղուց կորել էին։ Սպիտակ պարուհին ազատում է հետազոտողին ու սովորեցնում նրան պարել։ Երկուսն էլ, երջանիկ են, սակայն կապիկի մեծ վշտով, բարձրանում են թռուցիկ պղպջակը և մեկնում դեպի Աֆրիկա։
Պատկեր:Catherine_Hessling_and_Johnny_Hudgins_1927.jpg
Պատկեր:1927_charleston_parade_005_johnny_hudgins.jpg
Պատկեր:1927_charleston_parade_004_catherine_hessling.jpg
Պատկեր:Catherine_Hessling_and_Johnny_Hudgins_in_Charleston_Parade_1927.jpg


## Դերերում
* Քեթրին Հեսլինգը ՝ որպես փարիզյան վայրենի
* Ջոնի Հաջինսը՝ որպես Աֆրիկայի հետազոտող
* Պիեռ Բրաունբերգերը՝ որպես հրեշտակ
* Անդրե Սերֆը՝ որպես հրեշտակ
* Պիեռ Լեստրինգեսը՝ որպես հրեշտակ
* Ժան Ռենուարը՝ որպես հրեշտակ

## Ծանոթագրություններ

## Գրականւթյուն
* 

## Արտաքին հղումներ
* 
* 
* The Renoir Charleston 1927, short clip from the silent footage of Charleston Parade backed with Tiny Parham's 1929 recording of "Washboard Wiggles" and Jelly Roll Morton's 1926 recording of "Steamboat Stomp".
* Yousou N'Dour - The Joker (2002), the clip contains scenes from "Sur un air de Charleston".

Կատեգորիա:1926 ֆիլմեր
Կատեգորիա:Գիտաֆանտաստիկ ֆիլմեր
Կատեգորիա:Ֆրանսիական ֆիլմեր
Մարկոս Յունիոս Պերա

**Մարկոս Յունիոս Պերա** (, ),հռոմեացի զորավար և Յունիոս Պեր պլեբեյական տոհմից քաղաքական գործիչ, մ.թ.ա. 230 թվականին եղել է կոնսուլ, իսկ մ.թ.ա. 216 թվականին բռնապետ։ Երկրորդ Պունիկյան պատերազմի մասնակից։

## Կենսագրություն
Մարկոս ​​Յունիոսը պատկանել է պլեբեյական Յունիոս ցեղին, որի մասին առաջին հավաստի տեղեկությունները թվագրվում են մ.թ.ա. 4-րդ դարի վերջերին: Ըստ «Fasti Capitolini»-ի Մարկոս ​​Յունիոսի հայրն ու պապը ունեցել են պրենոմեն Դեցիմ, այս կերպ էլ պարզ է դառնում, որ նա եղել է մ.թ.ա. 266 թվականի կոնսուլ Դեցիմոս Յունիուս Պերայի որդին։: Նրա պապն ունեցել է երկու մականուն՝ Պերա *(Pera)* և Բրուտուս *(Brutus)*: Պատմագրության մեջ համարվում է, որ Ջունի Պերին ընտանիքի հիմնական տոհմի՝ Ջունի Բրուտիի երեք ճյուղերից մեկն է։

Մարկոս ​​Յունիոսի մասին աղբյուրներում առաջին անգամ հիշատակվում է մ.թ.ա. 230 թվականին, երբ նա Մարկոս ​​Էմիլիոս Բարբուլայի հետ միասին դառնում է կոնսուլ պատրիկ: Այս պաշտոնում Պերան կռվել է լիգուրների դեմ: Մ.թ.ա. 225 թվականին պատրիկ Գայոս Կլավդիոս Կենտոյի հետ միասին նա դարձել է ցենզոր: Հենց այս գրաքննիչներն են, որ անց են կացրել Պոլիբիոսի կողմից հիշատակված Իտալիայում զինվորական ծառայության ենթակա բոլոր անձանց մարդահամարը և հաշվել են 700 հազար հետևակ և 70 հազար հեծելազոր:

Մ.թ.ա. 216 թվականի ամռանը, ստանալով Կաննեի մոտ հռոմեական բանակի պարտության մասին լուրը, Սենատը Մարկոս ​​Յունիոսին նշանակում է դիկտատոր: Նա էդիլիցիումին (նախկին էդիլ) Տիբերիոս Սեմպրոնիոս Գրակքոսին դարձրել է հեծելազորի հրամանատար և սկսել է համալրել բանակը, նա երիտասարդներից կազմել է չորս լեգեոն, գնել է 8 հազար ստրուկ նրանց տերերից, բանտերից 6 հազար հանցագործների ուղարկել է բանակ և դաշնակիցներից պահանջել է զինվորներ: Զենքի պակասը մասամբ ծածկվել է տաճարների գավաթներով: Մարկոս ​​Յունիոսը մերժել է Հանիբալի առաջարկը՝ բանակցություններ սկսելու վերաբերյալ և կարթագենցի դեսպան Կարտալոնին Լիկտորը հրամայել է նրան լքել Հռոմին պատկանող հողերը:

Աշնանը Մարկոս ​​Յունիոսը 25,000-անոց բանակով տեղափոխվել է Կամպանիա՝ Կազիլինում քաղաք, բայց շուտով ստիպված է եղել վերադառնալ Հռոմ՝ բազմիցս պաշտպանություն իրականացնելու համար և իր փոխարեն հրամանատարը թողել է Գրաքքոսին: Աղբյուրները նաև հաղորդում են, որ Հանիբալի կողմից այս ժամանակահատվածում Յունիոսի դեմ կիրառված ռազմական հնարքի մասին, կարթագենցիները հռոմեացիներին ստիպել են ամբողջ գիշեր կանգնել ճամբարի պարսպի վրա անձրևի տակ, իսկ առավոտյան նրանք հարձակվել և գրավել են ճամբարը:

Տարվա վերջում Սենատը կանչում է Մարկոս ​​Յունիոսին, որը մեկնում է Հռոմ և անց է կացնում կոնսուլական ընտրություններ, որոնց հաղթողներից մեկը դառնում է նրա հեծելազորային հրամանատար Տիբերիոս Սեմպրոնիոսը։ Դրանից հետո նա վերադառնում է Տաեանոյի ձմեռային ճամբար։ Ավելի ուշ նրա բանակը հանձնվում է կոնսուլին: Պատմագրության մեջ կա կարծիք, որ սենատորների դժգոհությունը Պերայի նկատմամբ՝ որպես ռազմական առաջնորդի, ցածր արդյունավետությունից պատճառ է դարձել զորքերը հրամանատարելու համար բռնապետեր ընտրելուց հրաժարվելու համար:

## Ծանոթագրություններ

## Գրականություն
# 
# 
# 
# 
# 
# 
# 
# 
# 
# 
# 
# 
# 

Կատեգորիա:Ծննդյան տարեթիվն անհայտ
Կատեգորիա:Հռոմեական հանրապետության կոնսուլներ
Կատեգորիա:Մ.թ.ա. 3-րդ դար
Կատեգորիա:Մ.թ.ա. 3-րդ դարի ծնունդներ
Կատեգորիա:Պունիկյան պատերազմներ
Հայ-էստոնական հարաբերություններ

**Հայ-Էստոնական հարաբերությունները** Հայաստանի և Էստոնիայի միջև երկկողմ հարաբերություններ են։ Մինչև 1991 թվականը երկու երկրներն էլ եղել են Խորհրդային Միության կազմում, իսկ դրանից առաջ՝  Ռուսական կայսրության։ Երկու երկրները դիվանագիտական հարաբերություններ են հաստատել 1992 թվականի օգոստոսի 23-ին։ Երկու երկրներն էլ անդամակցում են Եվրոպայի խորհրդին, Եվրոպական քաղաքական համայնքին և Եվրոպայում անվտանգության և համագործակցության կազմակերպությանը (ԵԱՀԿ)։ Էստոնիայում բնակվում է շուրջ 3000 հայ։

## Քաղաքական հարաբերություններ
Հայաստանի նախկին նախագահ Ռոբերտ Քոչարյանը, Էստոնիա այցելած առաջին հայ նախագահն էր, ով այցելեց Էստոնիա 2002 թվականի հունիսին։ Նրան հաջորդեց նախագահ Վահագն Խաչատուրյանը, ով Էստոնիա այցելեց 2023 թվականի հունվարին։ 2024 թվականի մարտին Էստոնիա այցելեց Հայաստանի Ազգային ժողովի նախագահ Ալեն Սիմոնյանը։ 2024 թվականի հունիսին Էստոնիա պաշտոնական այց ունեցաո Հայաստանի արտաքին գործերի նախարար Արարատ Միրզոյանը։

Էստոնիայի նախկին նախագահ Արնոլդ Ռյույտելը  Հայաստան է այցելել 2004 թվականի նոյեմբերին, իսկ Էստոնիայի արտաքին գործերի նախարար Մարգուս Ցախնան՝ 2023 թվականի դեկտեմբերին։ Էստոնիայի խորհրդարանի նախագահը 2025 թվականի հունվարի 23-ին այցելել է Երևան՝ Սկանդինավյան-Բալթյան ութնյակի և Հայաստանի գագաթնաժողովին մասնակցելու նպատակով։

## Տնտեսական  համագործակցություն
Երկու պետությունները ստորագրել են համագործակցության բազմաթիվ համաձայնագրեր բանկային գործի, մշակույթի, օդային փոխադրումների, առևտրի և կրթության ոլորտներում։ Նշանագրություններ են ստորագրվել նաև երկու երկրների միջև ռազմական կապերի զարգացման և Էստոնիայի՝ Հայաստանի ԵՄ ինտեգրմանը աջակցության վերաբերյալ։

## Դիվանագիտական ներկայացուցչություն
Հայաստանը Էստոնիայում ներկայացված է Վարշավայում ( Լեհաստան ) գտնվող իր դեսպանության և Տալլինում գործող պատվո հյուպատոսության միջոցով։ Էստոնիան ներկայացված է Հայաստանում Աթենքում ( Հունաստան ) գտնվող իր դեսպանության և Երևանում գործող պատվո հյուպատոսության միջոցով։

## Տես նաև

* Հայաստանի արտաքին հարաբերությունները
* Հայերը Բալթյան երկրներում

## Արտաքին հղումներ

* Էստոնիայի հայ համայնքի կայքէջ (միայն հայերեն, էստոներեն և ռուսերեն լեզուներով)
* Էստոնիայի արտաքին գործերի նախարարությունը՝ Հայաստանի հետ հարաբերությունների մասին 
* ՀՀ արտաքին գործերի նախարարությունը՝ Էստոնիայի հետ հարաբերությունների մասին
Կատեգորիա:Էստոնիայի երկկողմ հարաբերություններ
Կատեգորիա:Հայաստանի երկկողմ հարաբերություններ

## Ծանոթագրություններ
Անկանոն բայեր

**Անկանոն բայերն** այն բայերն են, որոնց խոնարհումը այս կամ այն չափով տարբեր է բայի խոնարհման ընդհանուր օրինաչափությունից։ Ժամանակակից արևելահայ գրական լեզվում կա խոնարհման ընդհանուր կանոններից շեղվող շուրջ 19 բայ՝ առնել, ասել, բանալ, բերել, գալ, դառնալ, դնել, զարկել, ելնել, թողնել, լինել, կենալ, տալ, տանել, տեսնել, ուտել, անել։

## Բնորոշում և առանձնահատկություններ
Անկանոն բայերը կանոնավոր խոնարհվող բայերից հիմնականում տարբերվում են *անցյալ կատարյալի* և դրա հիմքից կազմված բայաձևերով։ Որոշ բայեր (առնել, ասել, բերել, զարկել, ելնել, թողնել, տեսնել) կանոնավոր խոնարհումից շեղվող ձևերում հիմքի փոփոխություններ չեն կրում և արտահայտվում են նույն արմատով։ Իսկ որոշ բայերի (բառնալ, բանալ, դառնալ, լալ, կենալ, տալ, տանել) խոնարհման կանոնավոր ձևերն արտահայտվում են բուն արմատով, իսկ շեղվող ձևերը՝ դրա փոփոխված ձևով (օրինակ՝ բան-բաց, բառն-բարձ, դառն-դարձ, լալ-լաց, տան-տաց, կեն-կաց և այլն)։

Ժամանակակից հայերենում անկանոն բայերը տարբեր չափով են շեղվում խոնարհման ընդհանուր համակարգից. կան բայեր, որոնք զերծ են մեծ շեղումներից, և կան անկանոն բայեր, որոնք մեծ անկանոնություններով են աչքի ընկնում։

## Դասակարգում
### Ըստ կազմության
Ըստ կազմության՝ անկանոն բայերը բաժանվում են 2 խմբի՝ պարզ և ածանցավոր։
* **Պարզ անկանոն բայերն** են՝ ասել, բերել, գալ, լալ, տալ, զարկել, ուտել։
* **Ածանցավոր անկանոն բայերն** են՝ անել (առնել), դնել, բանալ, բառնալ, դառնալ, ելնել, թողնել, լինել, կենալ, տանել, տեսնել։
Ածանցավորները սոսկածանցավոր բայերն են, որոնցում ածանցը մթագնել է և այսօրվա լեզվական զգացողությամբ արմատի մաս է կազմում։

### Ըստ խոնարհման
Անկանոն բայերը բաժանվում են ըստ իրենց պատկանելության ե կամ ա խոնարհման։

#### Ե խոնարհման բայեր
Անկանոն բայերի մեծ մասը ե խոնարհման են:
* **Պարզ բայեր:** ասել, բերել, զարկել, ուտել։
* **«ն» ածանց ունեցող բայեր:** անել, դնել, տանել, ելնել, առնել, տեսնել, թողնել, լինել։

#### Ա խոնարհման բայեր
* **Պարզ բայեր:** գալ, լալ, տալ։
* **Սոսկածանցավոր բայեր:** դառնալ, կենալ, բանալ, բառնալ։

## Աղբյուրներ

Կատեգորիա:Բայ
Կատեգորիա:Հայոց լեզու
Հայկական փողոց (Մալայզիա)

**Հայկական փողոց,** նեղ փողոց Ջորջթաուն, Պենան նահանգ, Մալայզիա։ Գտնվում է քաղաքի ՅՈՒՆԵՍԿՕ-ի համաշխարհային ժառանգության ցանկում։ Փողոցը վերջին տարիներին մեծ հայտնիություն է ձեռք բերել իր մշակութային բազմազանության և փողոցային արվեստի շնորհիվ։

Փողոցը շխարհի բազմաթիվ վայրերից մեկը, որը անվանվել է Հայաստանի պատվին։ Հայկական փողոցը սկզբում մալայզիական բնակավայրի մաս էր կազմում։ Հայերի և չինացիների հետագա հոսքը նպաստեց փողոցի բազմամշակութային բնույթի ձևավորմանը։ Հայկական փողոցի վրա է տեղի ունեցել Սուն Յաթսենի Պենանի համաժողովը, որը նպաստեց 1911 թվականին Ցին կայսրության անկմանը։
աջից|մինի| «''Երեխաները հեծանիվի վրա''», հեղինակ՝ Էռնեստ Զախարևիչ
Հայկական փողոցը հայտնի է Էրնեստ Զախարևիչի «*Երեխաները հեծանիվով*» որմնանկարով և այլ փողոցային արվեստի ձևերով, ինչպես նաև չինական ավանդական տներով, թանգարաններով և հուշանվերներ վաճառող խանութներով։
[աջից|մինի| Սուն Յաթսենի թանգարան․ բացվել է 2002 թվականին՝ ի պատիվ [Սուն Յաթ-Սեն|Սուն Յաթսենի, ով այս շենքում ծրագրել էր Ցին կայսրության տապալումը]]

## Պատմություն
Սկզբում Հայկական փողոցը կոչվել է Մալայական նրբանցք՝ ի պատիվ այդ տարածքում գտնվող Մալայական բնակավայրի։ Մալայական ազդեցությունները նկատելի են մինչև այսօր, հատկապես Հայկական փողոցի ամենաարևմտյան հատվածում, որտեղ գտնվում է Պենանի Իսլամական թանգարանը։

1808 թվականին փողոցը վերանվանվեց Հայկական փողոց՝ ի պատիվ այդտեղ հաստատված բազմաթիվ հայ վաճառականների։ Հայերը 1822 թվականին Ջորջ Թաունում հիմնեցին Սուրբ Գրիգոր եկեղեցին, իսկ Սարգիս եղբայրները 1880-ականներին հիմնեցին Eastern & Oriental հյուրանոցը։ Մինչև 1937 թվականին հայկական եկեղեցու քանդվելը հայերի մեծ մասը արդեն հեռացել էր։

19-րդ դարի կեսերին չինացիները աստիճանաբար գրավեցին Հայկական փողոցի մեծ մասը և դրա շրջակայքում կառուցեցին տոհմական տներ, ինչպես օրինակ՝ *Խու Կոնսին*։ Հայկական փողոցը դարձավ հայտնի չինական տրիադաների գործունեությամբ։ Այստեղ հաստատվեց Խիան Տեիկ կազմակերպությունը։  Հայկական փողոցը դարձավ 1867 թվականի Փենանի անկարգությունների գլխավոր ճակատներից մեկը։ Բրիտանական իշխանությունները հնդիկ սիփահիների օգնությամբ տեղում բռնի ուժ կիրառեցին՝ չինացի և մալայ գաղտնի խմբերի միջև տարածքային բախումները զսպելու նպատակով։

1910 թվականին Սուն Յաթ-սենը նախագահեց Պենանի խորհրդաժողովը Հայկական փողոցի առանձնատներից մեկում, որի ընթացքում նրան հաջողվեց հավաքել  մոտ 8000 դոլար՝ Չինաստանում իշխող Ցին դինաստիայի դեմ հեղափոխական գործունեության համար։ Այդ առանձնատունը հետագայում վերածվեց Սուն Յաթ-Սենի թանգարանի, որը դարձավ չինական «*Ճանապարհը դեպի արշալույսը*» ֆիլմի նկարահանման վայրերից մեկը։

## Ծանոթագրություններ

Կատեգորիա:Հայկական սփյուռք
Կատեգորիա:Մալայզիա
Կատեգորիա:Չինաստանի պատմություն
Արմենիա (մետրո)

**Արմենիա**, նաև հայտնի որպես **Պոնտ Պեկենա**, մետրոյի կայարան Սան Պաուլոյի մետրոյի 1-Blue գծում,  Սան Պաուլո, Բոմ Ռետիրո թաղամաս։

## Պատմություն
ձախից|մինի| ''Արմենիա'' հուշարձան, Սան Պաուլոյի Մետրոպոլիտեն ընկերության հավաքածուից, կառուցել է Ժոզելի Կարվալյուն:
Կայարանը բացվել է 1975 թվականի սեպտեմբերի 26-ին՝ անվանվելով Պոնտ Պեկենա (պորտուգալերեն՝ Ponte Pequena)։ 1985 թվականի նոյեմբերի 12-ին կայարանը վերանվանվեց ի պատիվ Սան Պաուլոյում ապրող հայ ներգաղթյալների, ովքեր ֆինանսապես աջակցել էին կայարանի կառուցմանը։

Այն Ժաբակուարայի ուղղությամբ յոթերորդ կայարանն է Պաշտոնապես գտնվում է Արմենիա հրապարակում՝ Բոմ Ռետիրու թաղամասում, մայրաքաղաքի կենտրոնական շրջանում, սակայն ունի երկու մուտք՝սահմանափակ կարողություններ ունեցող անձանց համար վերելակներով։ Մուտքերը գտնվում են Տիրադենտես պողոտայի և Էստադու պողոտայի խաչմերուկում։
ձախից|մինի| Կանգնած գնացքներ կայարանում։
Կայարանը է կառուցված է թեքության վրա և ունի բետոնե կառուցվածք, նախապես պատրաստված բետոնե տանիք և երկու կողմնային հարթակներ, որոնք գտնվում են Էստադու պողոտայի և Տամանդուատեի գետի վրա։։

Կայարանի հարևանությամբ կառուցված է քաղաքային ավտոբուսային տերմինալ, որը կոչվում էր «Հյուսիսային Արմենիայի Մետրոպոլիտենի Տերմինալ»։ Տերմինալը սպասարկում է Գուարուլյոս, Մոգի դաս Կրուզես, Բարուերի և Օզասկու քաղաքները: Հարթակներում նախատեսված է հասանելիություն  սահմանափակ կարողություններով անձանց համար։ Հարավային տերմինալը սպասարկում է Գուարուլյուս (կենտրոնական և արվարձանային շրջաններ), Արուջա, Սանտա Իզաբել և Իտակուակեցետուբա համայնքները:

## Ծանոթագրություններ

Կատեգորիա:Բրազիլիայի քաղաքներ
Կատեգորիա:Հայաստան
Դևիդ Փիթերսոն

**Դևիդ Ջոշուա Փիթերսոն** (, հունվարի 20, 1981 թվական), ամերիկացի գրող, նկարիչ, լեզվաբան, արհեստական լեզուների ստեղծող՝ հեռուստատեսային և կինոնկարների համար(օրինակ՝ «Թոր։ Մռայլ աշխարհը», «Դոկտոր Սթրենջ»)։ Մի որոշ ժամանակ աշխատել է դոթրակերենի և վալերիական լեզուների վրա՝ «Գահերի խաղը]]» հեռուստասերիալի համար, ինչպես նաև մի որոշ ժամանակ աշխատել է Նեթֆլիքսի կողմից հեռարձակվող «Վհակը» հեռուստասերիալում կիրառվող լեզվի վրա։

## Կենսագրություն
Փիթերսոնը, 2003 թվականին ավարտելով Կալիֆոռնիայի Բերքլիի համալսարանը, ստացել է անգլերենի և լեզվաբանության բակալավրի աստիճան, ինչից հետո՝ 2003-2006 թվականներին սովորել է Կալիֆոռնիայի Սան Դիեգոյի համալսարանում՝ ստանալով լեզվաբանի մագիստրոսական գիտական աստիճան։ *Conlangs Monthly* հրատարակությանը տրված հարցազրույցի համաձայն՝ արհեստական լեզուներին առաջին անգամ ծանոթացել է 2000 թվականին՝ դեռևս գտնվելով Բերքլիի համալսարանում։ Արհեստական լեզուները նրան հետաքրքրել են այն բանից հետո, երբ 2000 թվականին հաճախել է էսպերանտոյի դասընթացին. В 2007 году он стал одним из 10 сооснователей «Общества по созданию языков» и был его президентом (2011—2014)։

2009 թվականին *HBO* հեռուստատեսային ցանցից պահանջվում էր աշխատել մտացածին լեզվի վրա, ինչն անհրաժեշտ էր «Գահերի խաղը» հեռուստասերիալի համար։ Լեզուների ստեղծման խնդրանքով պրոդյուսերները դիմեցին հասարակությանը։ Մրցույթը հաղթեց Փիթերսոնը։

Փիթերսոնը «Գահերի խաղը» հեռուստասերիալի համար ստեղծեց դոթրակերենը և վալերիական լեզուն, ինչպես նաև կաստիտաներենը, իրատիենտերենը, ինդոջեներենը և այլ լեզուներ՝ *Syfy* հեռուստաալիքի «Կանչ» շոուի համար։ Առհասարակ, նա լեզուներ ստեղծում է 2000 թվականից։ Նա նաև ստեղծել է լեզու, որը կիրառվում է «Թոր։ Մռայլ աշխարհը» ֆիլմի էլֆերի համար։ Փիթերսոնի՝ ոչ վաղ անցյալում հրապարակված ծրագրերը ներառում են *Inha* և *Munja’kin* լեզուները, որոնք նախատեսված են NBC-ի «Զմրուխտե քաղաք» հեռուստասերիալի համար։

Փիթերսոնն ակտիվորեն հանրայնացնում է իր՝ լեզուներ ստեղծելու ստեղծագործական աշխատանքը, որը մեծ տարածում ունի նաև «արհեստական լեզու»ներ անվամբ։ Նա ստեղծել է YouTube-ի մի քանի տեսահոլովակ՝ «Լեզվի ստեղծման արվեստ» շարքի ներքո, և այդ նույն անվանմամբ գիրք է հրատարակել 2015 թվականին։ Փիթերսոնը 2017 թվականին նաև աշխատել է որպես գործադիր պրոդյուսեր՝ *Conlanging — The Art of Crafting Tongues* փաստագրական ֆիլմում։

## Գրականություն
* 
* 
* 
* 
* 

## Ծանոթագրություններ

Կատեգորիա:Լեզու ստեղծողներ
Կատեգորիա:Լեզվաբաններ
Adventist Health International

**Adventist Health International** (հապավում՝ AHI), միջազգային շահույթ չհետապնդող (ոչ առևտրային) կազմակերպություն, որը հիմնադրվել է 1988 թվականին Յոթերորդ օրվա ադվենտիստների եկեղեցու կողմից՝ Լոմա Լինդայի համալսարանի հովանու ներքո գործող «Loma Linda University Health» կազմակերպության նախաձեռնությամբ։ Այն գործում է աշխարհի 31 երկրներում, որոնցում ունի 47 հիվանդանոց և ավելի քան 100 կլինիկա։

## Պատմություն
Adventist Health International (AHI) հիմնադրվել է 1998 թվականին՝ Լոմա Լինդայի համալսարանի (Loma Linda University Health, LLUH) և Հյուսիսամերիկյան բաժանմունքի աջակցությամբ, նպատակ ունենալով փրկել ադվենտիստական միսիոներական հիվանդանոցները զարգացող երկրներում, որոնք կանգնած էին փակման եզրին կառավարման, ֆինանսական և ենթակառուցվածքային ճգնաժամերի պատճառով։

Հիմնման ուղղակի շարժառիթը եղավ Եթովպիայում գործող Գիմբիեի ադվենտիստական հիվանդանոցը, որը 1997-ին ստացավ վերջնագրային նախազգուշացում՝ բարեփոխվելու կամ փակվելու վերաբերյալ։ LLUH-ի ուսանողներն ու ԱԴՐԱ Նիդեռլանդները սկսեցին վերակառուցման աշխատանքները, որոնք հանգեցրին նոր հիվանդանոցի բացմանը 2003 թվականին՝ ներառելով վիրաբուժական, ծննդաբանական, հիվանդասենյակային և ուսումնական բաժիններ։

Միաժամանակ AHI-ն սկսեց աջակցել Գայանայի «Davis Memorial Hospital»-ին, ներդնելով կառավարման բարեփոխումներ, հաշվապահական համակարգեր և ենթակառուցվածքային արդիականացում, ինչի արդյունքում հաստատությունը դարձավ կայուն և եկամտաբեր։

Այս երկու նախնական մոդելները ձևավորեցին AHI-ի գործելաոճը՝ ներառյալ արտաքին կառավարում, տեխնիկական խորհրդատվություն, ենթակառուցվածքային զարգացում և մարդկային ռեսուրսների վերապատրաստում։ Այս մոդելով կազմակերպությունը սկսեց աջակցել տասնյակ հաստատությունների Աֆրիկայում, Կենտրոնական Ամերիկայում, Ասիայում և Կարիբյան շրջանում։

AHI-ի ծրագրերում կենտրոնական տեղ է զբաղեցնում «Global Campus» ռազմավարությունը՝ կրթական և կլինիկական կարողություններով հագեցած տարածաշրջանային կենտրոնների ստեղծումը՝ օրինակ՝ Malamulo Hospital (Մալավի), Scheer Memorial (Նեպալ), Haiti Adventist Hospital (Հաիթի)։

Այսպիսով, AHI-ի պատմությունը սկիզբ առավ միսիոն հիվանդանոցների փրկությունից և վերաճեց գլոբալ կառույցի, որն այսօր միավորում է ֆինանսական, տեխնիկական ու կրթական աջակցության ուժերը՝ ծառայելու քրիստոնեական առողջապահական առաքելությանը աշխարհում։

## Տես նաև
*Adventist Health
*AdventHealth

## Ծանոթագրություններ
Հայելիներ (ֆիլմ, 2013)

**«Հայելիներ»** (), 2013 թվականի ռուսական ֆիլմ, որը նկարահանել է ռեժիսոր Մարինա Միգունովան։ Այն առաջին պատմակենսագրական խաղարկային ֆիլմն է, որի կենտրոնում բանաստեղծուհի Մարինա Ցվետաևայի ողբերգական ճակատագիրն է։

Ֆիլմի պրեմիերան տեղի է ունեցել ռուսական ծրագրի շրջանակներում Մոսկվայի 35-րդ կինոփառատոնում։

## Սյուժե
Ֆիլմի գործողությունները սկիզբ են առնում Կոկտեբելում` Մաքսիմիլիան Վոլոշինի ամառանոցում, հեղափոխությանը նախորդող տարիներին: Երիտասարդ բանաստեղծուհի Մարինա Ցվետաևան ծանոթանում է գիմնազիստ Սերգեյ Էֆրոնի հետ, որը եկել Է Ղրիմ՝ հիվանդ թոքերը բուժելու համար։

Ֆիլմը բաղկացած է մի շարք նովելներից, որոնք նվիրված են Ցվետաևայի կյանքի տարբեր ժամանակաշրջաններին` մեկնելուց առաջ, արտագաղթի տարիներին (Պրահայում և Փարիզում) և ստալինյան ԽՍՀՄ վերադառնալուց հետո: Սա Մարինա Ցվետաևայի և նրա կյանքի գլխավոր տղամարդու՝ Սերգեյ Էֆրոնի հարաբերությունների պատմությունն է՝ Կոկտեբելում նրանց առաջին հանդիպումից մինչև 1941 թվականը, երբ Ցվետաևան ստացավ Էֆրոնի մահվան լուրը:

## Դերերում
* Վիկտորյա Իսակովա – Մարինա Ցվետաևա
* Ռոման Պոլյանսկի – Սերգեյ Էֆրոն
* Վիկտոր Դոբրոնրավով – Կոնստանտին Ռոդզևիչ
* Լիդիա Արեֆևա – Ելիզավետա Էֆրոն
* Ալեքսանդրա Մոշկովա – Արիադնա Ցվետաևա
* Նատաշա Կուլիկովա – Արիադնա Ցվետաևան մանկության տարիներին
* Եվգենի Կնյազև – Բորիս Պաստեռնակ
* Անդրեյ Դեմենտև – Մաքսիմիլիան Վոլոշին
* Իգոր Պիսմեննի – Փարիզի պրեֆեկտուրայի պաշտոնյա
* Իվան Սուխանով – Գեորգի Էֆրոն
* Վալերի Ժուկով – քաղաքացիական պաշտպանության հրահանգիչ

## Նկարահանող խումբ
* Սցենարի հեղինակ՝ Անաստասիա Սարգսյան՝ Յուրի Արաբովի մասնակցությամբ
* Բեմադրող ռեժիսոր՝ Մարինա Միգունովա
* Բեմադրող օպերատոր՝ Սերգեյ Մաչիլսկի
* Գլխավոր նկարիչ՝ Լեոնիդ Սվինցիցկի
* Նկարիչ՝ Դմիտրի Անիշչենկո
* Կոմպոզիտոր՝ Ալեքսեյ Այգի
* Հնչյունային ռեժիսոր՝ Անդրեյ Խուդյակով
* Պրոդյուսերներ՝ Անտոն Զլատոպոլսկի, Մարինա Միգունովա, Աննա Կամինսկայա

## Մրցանակներ և անվանակարգեր
* Հայրենական կինոյի 11-րդ մոսկովյան փառատոն «Մոսկովյան պրեմիերա», «Великолепная семерка «МК» մրցույթ.
** «Մոսկովսկի կոմսոմոլեց» թերթի ժյուրիի գլխավոր մրցանակ,
** Նատալյա Գունդարևայի անվան մրցանակ կնոջ լավագույն դերակատարման համար – Վիկտորյա Իսակովա
* «Ոսկե արծիվ» մրցանակի առաջադրում ֆիլմի լավագույն երաժշտության համար – Ալեքսեյ Այգի
* «Նիկա» մրցանակի անվանակարգեր կնոջ լավագույն դերակատարման համար (Վիկտորյա Իսակովա) և ֆիլմի լավագույն երաժշտության համար (Ալեքսեյ Այգի)
* Ռուսաստանի կինոօպերատորների գիլդիայի «Սպիտակ քառակուսի» կինոարվեստի մրցանակի անվանակարգ - Սերգեյ Մաչիլսկի
* Անդրբայկալյան IV միջազգային կինոփառատոն (Չիտա).
** Ժյուրիի հատուկ մրցանակ օպերատորական աշխատանքի համար – Սերգեյ Մաչիլսկի
** Հանդիսատեսի մրցանակ։

## Ծանոթագրություններ

## Արտաքին հղումներ
* 
* 
* 
* 

Կատեգորիա:2013 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական կենսագրական ֆիլմեր
Կատեգորիա:Ռուսական ֆիլմեր
Կատեգորիա:Ռուսերեն ֆիլմեր
Սիրահարված Լիբերմանը

**«Սիրահարված Լիբերմանը»** (), ամերիկացի ռեժիսոր Քրիստին Լահթիի կարճամետրաժ ֆիլմը, ըստ Ուիլյամ Կինսելայի համանուն պատմվածքի։ 1996 թվականին ֆիլմը «Օսկար» ստացավ «լավագույն խաղարկային կարճամետրաժ ֆիլմ» անվանակարգում։

## Սյուժե
Ջո Լիբերմանը, ով վերջերս կորցրել է կնոջը, ժամանում է կղզի՝ հանգստանալու նպատակով։ Նա այնտեղ իրեն միայնակ է զգում և ընկերակցություն է փնտրում։ Նա հանդիպում է մի մարմնավաճառուհու՝ Շալինին։ Շալինի հետ անցկացրած ժամանակը գումար է արժենում, բայց Լիբերմանը դեմ չէ, և աստիճանաբար նրանց հարաբերությունները գերազանցում են մարմնավաճառի և հաճախորդի մակարդակը։ Շալինի զգացմունքները Ջոյի նկատմամբ շարունակվում են նույնիսկ այն բանից հետո, երբ Ջոն սիրահարվում է մի երիտասարդ ամուսնացած կնոջ, որը անշարժ գույքի գործակալ է։ Շալինը որոշում է Լիբերմանին փրկել ինքն իրենից։

## Ստեղծման պատմություն
Ֆիլմը նշանավորեց դերասանուհի Քրիստին Լահթիի ռեժիսորական դեբյուտը։ Դրանից կարճ ժամանակ առաջ նա երկվորյակներ էր ունեցել և, իր իսկ խոսքերով, նկարահանվելու ցանկություն չուներ։ Նա ծրագրել էր գրել մի այնպիսի ֆիլմի սցենար, որում կարող էր հենց ինքը նկարահանվել, և հենց այդ ժամանակ էլ նա ստացավ ռեժիսորական աշխատանքի առաջարկ, որը նրա համար չափազանց գայթակղիչ էր մերժելու համար։
Դերասան Դեննի Այելլոն հիշում է, որ Լահթին կապ է հաստատել իր հետ 1994 թվականին և առաջարկել նկարահանվել կարճամետրաժ ֆիլմում, որտեղ Լահթին խաղալու էր գլխավոր հերոսուհու դերը։ Չնայած ֆիլմը պատվիրել էր Showtime մալուխային հեռուստաալիքը, Լահթին սկզբում ծրագրել էր այն նկարահանել փառատոնային ձևաչափով, որպեսզի այն կարողանա մրցել «Օսկար» մրցանակի համար՝ որպես լավագույն կարճամետրաժ ֆիլմ։
Այելլոն հիշում է, որ անկողնային տեսարանի նկարահանումից առաջ Լահթին կատակով զգուշացրել էր նրան չոգևորվել, քանի որ նա իրական կյանքում ամուսնացած է։ Դերասանը վրդովված նշել էր, որ իր կողմից որևէ ոգևորության մասին խոսք լինել չի կարող, քանի որ Լահթին իրեն հիշեցնում էր իր քրոջը, և արդյունքում, ամբողջ դրվագը նկարահանելու ընթացքում նրանք մեռնում էին ծիծաղից։

## Դերերում
* Դեննի Այելլո — *Ջո Լիբերման*
* Քրիստին Լահթի — *Շալին*
* Նենսի Թրևիս — *Քեյթ*
* Ալան Արբուս — *ծերուկ*
* Լիզա Բեյնս — *կին*
* Բեթ Գրանտ — *Լինդա Բեյքեր*
* Դևիդ Ռաշ — *արարողապետ Լուաույում*
* Նիք Թոթ — *Ալան Բեյքեր*

## Մրցանակներ
Չնայած «Նյու Յորք Թայմս»-ի գրախոսականում ֆիլմը անվանվել է «բավականին գրագետ», «հարթ», բայց ոչ ակնառու, այն ոչ միայն առաջադրվել է «Օսկար»-ի, այլև արժանացել է դրան։ Մրցանակաբաշխության ժամանակ արձանիկը ստացան Քրիստին Լահթին և պրոդյուսեր Ջանա Սյու Մեմելը։ Գլխավոր հերոսի դերը մարմնավորող Դեննի Այելլոն անգամ չգիտեր, որ ֆիլմը առաջադրվել է «Օսկարի», և մրցանակը նրա համար անակնկալ էր։ Ուիլյամ Կինսելան՝ այն պատմվածքի հեղինակը, որի հիման վրա նկարահանվել էր ֆիլմը, նույնիսկ չգիտեր այդ ֆիլմի ստեղծման կամ գոյության մասին և առաջին ամգամ լսել է դրա մասին արարողության հեռարձակման ժամանակ։ Կինսելան վրդովված էր, որ ռեժիսորն ու պրոդյուսերը, մրցանակը ստանալիս, «շնորհակալություն հայտնեցին բոլորին, այդ թվում՝ շներին», բայց նրա մասին չհիշատակվեց։ Ավելի ուշ Variety պարբերականում մի ամբողջ էջ ներողություն հրապարակվեց։

## Ծանոթագրություններ

## Արտաքին հղումներ
* www.kinopoisk.ru/film/1966/ «Սիրահարված Լիբերմանը»

Կատեգորիա:Ամերիկյան ֆիլմեր
Կատեգորիա:Կարճամետրաժ ֆիլմեր
Կատեգորիա:Օսկարակիր ֆիլմեր
Փոքր Սատանա

***Փոքր Սատանա*** (, , ), հակասիոնիստական վիրավորական արտահայտություն, որը հատկապես օգտագործում են Իրանի առաջնորդները Իսրայելի դեմ։

## Նախապատմություն
Ռուհոլլահ Խոմեյնի ունեցած աղբյուրների համաձայն, այս արտահայտությանն համարժեք արտահայտությունը առաջին անգամ կիրառել են Իրանական հեղափոխության առաջնորդները։ Իսրայելը 1979 թվականին Խոմեյնին Իսրայելին դատապարտել է որպես «Փոքր Սատանա»-յի՝ անդրադառնալով Իսրայելի կողմից շահին աջակցելուն, ԱՄՆ-ի հետ նրա սերտ կապերին և շարունակվող իսրայելա-պաղեստինյան հակամարտությանը։ 

Ըստ այլ աղբյուրների, ինչպես օրինակ՝ «Գլազգո Հերալդի» համաձայն, Լիբիայի գնդապետ Քադաֆին 1980 թվականի հուլիսին հայտարարել է, որ «Իսրայելը փոքրիկ սատանան է»։

Իսրայելի վարչապետ Բենյամին Նեթանյահուն այս արտահայտությունն օգտագործել է ԱՄՆ կատարած այցի ժամանակ իրանական հռետորաբանության վերաբերյալ՝ նշելով. «Թեհրանը կառավարող մոլլաների համար Իսրայելը փոքր սատանան է, իսկ Ամերիկան՝ մեծ սատանան»։

## Ժամանակակից կիրառություն
Այս տերմինը հաճախ օգտագործվում է իսլամիստ զինյալների կողմից՝ զինյալներ հավաքագրելու, իսկ շիա մուսուլմանների կողմից՝ Իսրայելի նկատմամբ ատելություն տարածելու համար։ Այս տերմինը նաև լայնորեն օգտագործվում է ժամանակակից իրանական քարոզչության մեջ։

Իսրայելի մոտ գտնվող լիբանանյան սահմանային Ֆաթիմայի դարպասում երկու սյուներ են կանգնեցվել՝ փոքրիկ Սատանայի (Իսրայել) և մեծ Սատանայի (Միացյալ Նահանգներ) խորհրդանշական քարկոծման համար՝ հույս ունենալով, որ լիբանանցիները կիրականացնեն այս գործողությունը՝ իսրայելցի զինվորների վրա քարեր նետելու փոխարեն։ Հեզբոլլահը, որը ունի նույն քաղաքական գաղափարախոսությունը, ինչ որ Իրանը, Իսրայելին համարում է սիոնիստական կազմակերպություն և Փոքր Սատանա։

## Հետևություն
Ըստ Զեև Մագենի՝ «The Wall Street Journal»-ում գրված գրքի՝ «Իրանի վերաբերմունքում «Մեծ Սատանայի» և «փոքր Սատանայի» նկատմամբ կա էական տարբերություն, որը չպետք է անտեսվի. չնայած նրանք հավասար եռանդով վանկարկում են «Մահ Ամերիկային» և «Մահ Իսրայելին», նրանք մարտավարական առումով գիտեն, որ «Մեծ Սատանան… մեծ է»»: ԱՄՆ Ներկայացուցիչների պալատի կառավարության բարեփոխումների հանձնաժողովին ուղղված իր ելույթում Բենյամին Նեթանյահուն ասել է, որ «ռազմատենչ իսլամի զինվորները» Իսրայելը անվանում են «Փոքր Սատանա», որպեսզի այն հստակորեն տարբերակեն այն երկրից, որը միշտ եղել է և միշտ կլինի Մեծ Սատանան»:

## Տես նաև
* Մահ Իսրայելին

## Ծանոթագրություններ

Կատեգորիա:Իսրայելի քաղաքականություն
Կատեգորիա:Իրանի քաղաքականություն
Կատեգորիա:Հակաարևմտականություն
Կատեգորիա:Հակասիոնականություն
Անքիսես

**Անքիսես** (), հին հունական դիցաբանությունում՝ դարդանական թագավորների տոհմից հերոս, Տրոսի ծոռ, Կապիսի և Թեմիստայի (այլ աղբյուրներով՝ Ասսարակոսի) որդի։ Սոֆոկլեսի մոտ նա ներկայացվում է որպես Լաոկոոնի եղբայր։

Նա իր կոբիներին զուգավորում էր աստվածային երենների հետ, որոնք պատկանել են թագավոր Լաոմեդոնտին։

Անքիսեսը հովիվ էր։ Նա եղել է Աֆրոդիտեի սիրելին։ Աֆրոդիտեն նրանից ունեցել է Էնեաս և Լիրոս որդիներին (այլ վարկածով՝ միայն Էնեասին)։ Աֆրոդիտեն պատվիրել է նրան չհայտնել իրենց կապի մասին, սակայն Անքիսեսը, գինի խմելով, պատմել է այդ մասին իր ընկերներին։ Այդ պատճառով Զևսը պատժեցլ է նրան՝ հարվածելով կայծակով։ Սակայն Աֆրոդիտեն կարողացել է իր կախարդական գոտիով շեղել կայծակը։ Կայծակը ընկել է Անքիսեսի կողքին՝ չվնասելով նրան, սակայն կուրացրել է։ Այլ տարբերակի համաձայն՝ նրա ոտքերն են կաթվածահար եղել։

Դիցաբանական ավանդության համաձայն՝ Տրոյայի անկման ժամանակ նրա որդին՝ Էնեասը, տարել է ծեր և հիվանդ հորը՝ Անքիսեսին, որպեսզի փրկի նրան։ Տարիներ անց նա մահացել է և թաղվել Սիցիլիայում։ Այլ տարբերակներով՝ նա մահացել և թաղվել է Արկադիայում, որտեղ գտնվել է Անխիսիոս լեռը, նրա պատվին դրված հուշարձանով գագաթին, կամ մահացել է Դրեպանոսի ծոցում, կամ էլ թաղվել է Սիցիլիայի Էրիք լեռան վրա, որտեղ Էնեասը կառուցել է Աֆրոդիտեին նվիրված տաճար։ Կատոնյան վարկածով՝ Անքիսեսը հասել է Իտալիա և Լացիում։

Էնեասը կրկին տեսել է հորը Ելիսիական դաշտերում՝ Հադես այցելելու ժամանակ։

## Անվան ստուգաբանություն
Անքիսես անունը հունական չէ, բայց պատկանում է տեղական նախահունական սուբստրատին: Մի շարք լեզվաբաններ այն նույնացրել են փղշտական Անխուս անվան հետ, որն իր հերթին կարող էր կապված լինել խուռիական «akishimige» անվան հետ։

## Արվեստի պատմության մեջ
Հայտնի է Անաքսանդրիդեսի և Եվբուլոսի «Անքիսես» վերնագրով կատակերգություններ։ Անունը առնչվում է Տրոադայում Անգիսս անունով մի փոքր քաղաքի հետ (ճշգրիտ տեղակայումը անհայտ է)։ Իտալիայում հայտնաբերվել են հույն վարպետների պատրաստած կավամաններ, որոնց վրա պատկերված է Էնեասը, որն իր ուսերին դուրս է բերում Անքիսեսին։ Դրանք թվագրվել են մ.թ.ա. 6-րդ դարի վերջով։

## Աստղագիտության մեջ
Անքիսես պատվին է անվանվել «(1173) Անքիսես» աստղակերպը, որը հայտնաբերվել է 1930 թվականի հոկտեմբերի 17-ին գերմանացի աստղագետ Կառլ Ռայնմուտի կողմից Հայդելբերգ-Քյոնիգշտուլի աստղադիտարանում։

## Արտաքին հղումներ
* См. *Цымбурский В. Л.* Анхиз-змей. К регенерации раннефракийского мотива в «Энеиде» Вергилия. // Вестник древней истории. 1996. № 4. С.29-42.

## Ծանոթագրություններ

Կատեգորիա:«Աստվածային կատակերգության» կերպարներ
Կատեգորիա:Ազգային հերոսներ
Կատեգորիա:Գրական կերպարներ
Կատեգորիա:Դիցաբանական կերպարներ այբբենական կարգով
Կատեգորիա:Դիցաբանություն
Կատեգորիա:Թուրքիայի պատմություն
Կատեգորիա:Իլիական
Կատեգորիա:Լատիներեն գրականություն
Կատեգորիա:Կերպարներ այբբենական կարգով
Կատեգորիա:Հին հունական դիցաբանության կերպարներ
Կատեգորիա:Հին հունական դիցաբանություն
Կատեգորիա:Հունական գրականություն
Կատեգորիա:Հռոմեական դիցաբանություն
Կատեգորիա:Տրոյական պատերազմ
Գայոս Ֆաբրիցիոս Լուսցինոս

մինի|Գայոս Ֆաբրիցիոս Լուսցինոսը փղի հետ
մինի|Ֆաբրիցիոսը Հերակլեայից հետո բանակցում է պիրոսի հետ (նկար ՝ Ֆերդինանդ բոլ, 1656)
**Գայոս Ֆաբրիցիոս Լուսցինոս** (), Գայոսի որդին, Ֆաբրիցիանների տոհմից առաջինը, որ տեղափոխվել է Հին Հռոմ, նրա ընտանիքը սերում է Ալետրիումից:

Մ․թ․ա. 284 թվականին եղել  է Տարենտոում ուղարկված դեսպանների կազմում և հաջողությամբ ապահովել է խաղաղություն։ Մ․թ․ա 282 թվականին ընտրվել է հռոմեական հյուպատոս և փրկել է հունական Թուրի քաղաքը լուկանացիներից։ Քանի որ Հերակլեայի ճակատամարտում հռոմեացիները պարտություն են կրել Պիրոսից, Ֆաբրիցիոսը բանակցել է խաղաղության պայմանների շուրջ, ինչպես նաև, հնարավոր է, գերիների փրկագնի և փոխանակման մասին։ Պլուտարքոսը հայտնում է, որ Պիրոսը տպավորված է եղել Ֆաբրիցիոսի անբռնելիությունից՝ նրան կաշառելու անհաջող փորձից հետո, և ազատ է արձակել գերիներին անգամ առանց փրկագնի։ Մ․թ․ա 278 թվականին Ֆաբրիցիոսը երկրորդ անգամ դարձել է հյուպատոս և նորից հաղթանակ տարավ սամնիտների, լուկանացիների և բրուտտիացիների դեմ։ Նաև հաղթել է Տարենտի բանակին՝ Պիրոսի՝ Իտալիայից Սիցիլիա մեկնելուց հետո։

Ֆաբրիցիոսը գրաքննիչ է ընտրվել մ.թ. ա. 275 թվականին։

Ֆաբրիսիոսի մասին պատմությունները դասական են՝ նկարագրելով խստակյաց և անխարդախ մարդու կերպար, նման այն բաներին, ինչ պատմվում է նաև Կուրիուս Դենտատուսի մասին։ Ցիցերոնը հաճախ է նրանց համատեղ հիշատակում։ Սակայն այդ առաքինություններից դուրս Ֆաբրիսիոսի իրական անհատականությունը դժվար է հասկանալ։

Դանթե XX-ի «Աստվածային կատակերգության քավարանում» երգը ներկայացնում է Ֆաբրիցիոսին որպես առաքինության օրինակ, որը հակադրվում է ագահությանը, մինչդեռ Պիլիգրիմն ու Վիրգիլոսը անցնում են Քավարանի Թագավորության միջով՝ ընդգծելով նաև աղքատության և ասկետիզմի կապը: Նրանք ասում են, որ նրա սկզբունքներն այնքան խորն են արմատավորված նրա բնավորության մեջ, որ նա շատ աղքատացել է, մահացել է աղքատ և թաղվել է պետության կողմից: XX 24-27 երգում խորհրդավոր ձայնով արտասանված մեջբերումը բացահայտում է սա. «ով բարի Ֆաբրիցիոս, դու, որ նախընտրեցիր ապրել աղքատության մեջ առաքինությամբ, այլ ոչ թե շքեղությամբ՝ արատներով»:

## Ծանոթագրություններ

* Smith, William. "FABRICIUS" *Dictionary of Greek and Roman Biography and Mythology* (1870).
* Maximus, Valerius ''Memorable Deeds and Sayings: One Thousand Tales From Ancient Rome'' Indianapolis: Hackett, 2004. 361 pp. 

Կատեգորիա:Հին Հռոմի զորավարներ
Կատեգորիա:Հին հռոմեացիներ
Կատեգորիա:Հռոմեական հանրապետության կոնսուլներ
Կատեգորիա:Մ.թ.ա. 3-րդ դարի մահեր
Տաբալոնգ

**Տաբալոնգ** (), գետ, հոսում է Տաբալոնգ Ռեջենս նահանգով, Ինդոնեզիայի Հարավային Կալիմանտան նահանգում։ Տաբալոնգը հոսում է դեպի՝ Նեգարա գետը։ Այն երկու վտակների՝ ձախ Տաբալոնգ և աջ Տաբալոնգ գետերի միախառնման վայր է։

Գետի երկարությունը 45 կմ է, լայնությունը՝ 80 մետր, իսկ միջին խորությունը՝ 3.5 մետր։

## Աշխարհագրություն
Գետը հոսում է Բոռնեո կղզու հարավ-արևելյան մասում, որտեղ գերակշռում է խոնավ անտառային կլիման (Köppen-Geiger կլիմայի դասակարգման մեջ նշվում է որպես Af)։ Տարածքում տարեկան միջին ջերմաստիճանը 24°C է։ Ամենատաք ամիսը հունիսն է, երբ միջին ջերմաստիճանը մոտ 26°C է, իսկ ամենացուրտը՝ հունվարը՝ 22°C։ Տարեկան միջին տեղումների քանակը կազմում է 2982 մմ։ Ամենաանձրևոտ ամիսը դեկտեմբերն է՝ տեղումների միջին քանակը 392 մմ, իսկ ամենաչորը՝ սեպտեմբերը՝ 101 մմ։

## Կիրառություն
Տաբալոնգ գետը ապահովում է մեծ ճահճային տարածք, որը օգտագործվում է բրինձ աճեցնելու համար, չորային սեզոնի ընթացքում։ Անձրևային սեզոնի ընթացքում գետի և նրա վտակների ջրի մակարդակն այնքան է բարձրանում, որ այն հաճախ վտանգում է բերքը և ջրհեղեղների պատճառ դառնում մոտակա գյուղերում։ Հետևաբար, տեղական ինքնակառավարման մարմինը կառուցել է ջրհեղեղի դեմ պաշտպանիչ դարպասներ՝ հոսքը վերահսկելու և ջրհեղեղները կանխելու համար։

Անձրևոտ սեզոնի ընթացքում ջրերի վարարումը նպաստավոր է ձկնորսության և լողավազանները լցնելու համար։

## Ծանոթագրություններ


Կատեգորիա:Գետեր այբբենական կարգով
Ռո Ջե-Վոն

**Ռո Ջե-Վոն** (), հարավկորեացի դերասան, ով առավել հայտնի է *[[Կաղամարի խաղ|«Կաղամարի խաղը»]]* (2024–2025) ֆիլմում Նամ Գյու կերպարի դերակատարմամբ։ Նա նախկինում նկարահանվել է *«Արևի լույսի ամենօրյա դոզան»* (2023) և *«Կասկած»* (2024) սերիալներում։

## Կարիերա
Ռոն իր դեբյուտը կատարել է 2020 թվականին՝ նկարահանվելով *«Driving School»* կարճամետրաժ ֆիլմում։

2023 թվականի նոյեմբերին Ռոն խաղացել է Կիմ Սո-վան անունով զառանցական խանգարում ունեցող հիվանդի դերը *«Արևի լույսի ամենօրյա դոզան»* սերիալում։ Ռոն վարպետորեն պատկերել է իրականության և երազանքների միջև սահմաններում կողմնորոշվելու դժվարությունը և գովասանքի է արժանացել խորը հուզական արտահայտման համար։ 

2024 թվականի հոկտեմբերին Ռոն նկարահանվել է *«Կասկած»* հեռուստասերիալում՝ հանցագործ վարքագծի վերլուծության թիմի ոստիկանի դերում։

2024 թվականի դեկտեմբերին Ռոն նկարահանվել է 124-րդ համարի խաղացող Նամ-Գյուի դերում *[[Կաղամարի խաղ|«Կաղամարների խաղ»]]* հեռուստասերիալի երկրորդ եթերաշրջանում և ճանաչում է ստացել ինչպես երկրի ներսում, այնպես էլ միջազգային մակարդակում։ 2025 թվականի հունիսին Ռոն հայտնվեց նաև սերիալի երրորդ եթերաշրջանում։

## Ֆիլմագրություն
### Ֆիլմեր

### Հեռուստասերիալներ

## Մրցանակներ

## Արտաքին հղումներ
* 
## Ծանոթագրություններ

Կատեգորիա:1993 ծնունդներ
Կատեգորիա:Ապրող անձինք
Կատեգորիա:Կորեացի դերասաններ
Կազա դի Տրե Օչի

**Կազա դի Տրե Օչի** (), մոդեռն ոճի պալատ, գտնվում է Վենետիկի Դորսոդուրո շրջանի Ջուդեկկա կղզում։ 2012 թվականից այն օգտագործվում է որպես մոդեռն արվեստի և լուսանկարչության նմուշների ցուցահանդեսային հարթակ:

## Պատմություն
1912-1913 թվականներին շենքը կառուցվել է որպես նկարիչ Մարիո Դե Մարիայի տուն-արվեստանոց սեփական նախագծով։ Ինչպես նշել է Ալեքսանդր Անիսմովը, «որոշ մասնագետներ շենքի ճարտարապետությունը վերագրում են վենետիկյան մոդեռնին՝ գոթական տարրերով։ Այն կառուցվել է Իտալական մոդեռնի լիբերտի ոճով, մյուսները, այնուամենայնիվ, հակված են այն համարել 20-րդ դարի սկզբի վենետիկյան հատուկ ժամանակակից, որն ավելի ճիշտ է թվում՝ չնայած պաշտոնական գոթական տարրերին: Որոշ մասնագետներ նույնիսկ նրա ճարտարապետությունը վերագրում են այսպես կոչված նեոգոթիկային կամ, նույնիսկ ավելի գռեհիկ, պարզապես էկլեկտիզմին»։ Պալատի հիմնական ճակատն առանձնանում է ամբողջական կազմով, բացվածքների մեծության և պատի մարմնի լավ համամասնություններով։ Պալատի գլխավոր ֆասադը տարբերվում է կառուցվածքային ամբողջականությամբ և պատերի և խորշերի կատարյալ համամասնությամբ։ Պատի մակերեսի գորգանման տեսքը մտածված էր դիմացի տան նմանությամբ։  

Տան ճարտարապետությունը կապված է սեփականատիրոջ ընտանիքի կյանքի ողբերգական դրվագի հետ։ 1905 թվականին մահացել է Մարիո դե Մարիայի դուստրը՝ Սիլվիան, ինչը նրան ստիպել է ծանր դեպրեսիա ունենալ: Կարողացել է ստեղծագործական կյանք վերադառնալ միայն շվեյցարական կլինիկայում բուժվելուց մի քանի տարի անց: 1909 թվականին մասնակցել է Վենետիկի բիենալեին և շուտով մտածել է դստեր հիշատակին ատելյե-տուն կառուցելու մասին։ *Տրե-Օչի (),* երեք աչքերը երեք մեծ պատուհաններ են՝ հիմնական ճակատին կիսաշրջանաձև նրբագեղ պատշգամբներով, որոնք խորհրդանշում են ընտանիքի անդամներին․ իստրիական քարից գոթական դետալներով բարդված վերին պատուհանը, որն ուղղված է դեպի երկինք, հանգուցյալ դուստրն է։

Կազա դի Տրե Օչիում ապրել է նաև Մարիո Դե Մարիա Աստոլֆոյի որդին, որը եղել է նաև նկարիչ, կնոջ՝ Ադելի հետ։ Մինչև 1980-ական թվականները Վենետիկյան բիենալեների ընթացքում տանը հավաքվել են նկարիչների և մշակութային գործիչների նեղ շրջանակով։ Մարիոյի և նրա որդու մահից հետո արվեստի աշխարհի հետ կապված շատ մարդիկ են եկել այդտեղ՝ այրի Աստոլֆոյի և նրա նոր ամուսնու մոտ։ ճարտարապետ Ռենցո Պյանոն, Գուգենհայմի կոլեկցիոներ Պեգիի դուստրը, Գրիգորի Շիլտյանը, Լուչո Ֆոնտանան և ռեժիսոր Դարիո Ֆոն։ 1970 թվականին տան կողքին ռեժիսոր Էնրիկո Մարիա Սալերնոն նկարահանել է իր «Վենետիկյան անծանոթը» ֆիլմի մի քանի տեսարաններ»։

## Ներկայիս վիճակ
1990-ականներին տունը եղել է փակ այցելության համար, նրա պատուհանների և դռների մի մասը ծածկված է եղել մետաղական փեղկերով։ 2000 թվականին շենքը գնվել է Fondazione di Venezia ասոցիացիայի կողմից, որը զբաղվում է մշակութային միջոցառումների կազմակերպմամբ, նվիրված XX դարի արվեստին: 2012 թվականինին, մանրակրկիտ վերականգնումից հետո, շենքը սկսեց օգտագործվել որպես ցուցահանդեսային տարածք ավանգարդ արվեստի և լուսանկարչության նմուշների համար։ Այդ ժամանակվանից այն ժողովրդականություն է ձեռք բերել գեղարվեստական հասարակության լայն շերտերի շրջանում։ Ցուցահանդեսներին մասնակցում են նկարիչներ, ճարտարապետներ և լուսանկարիչներ տարբեր երկրներից, այդ թվում՝ Ռուսաստանից։





## Տես նաև
* Վենետիկի պալատների ցանկ

## Ծանոթագրություններ

## Արտաքին հղումներ
* 
* 
* 

Կատեգորիա:Վենետիկի թանգարաններ
Կատեգորիա:Վենետիկի պալատներ
Got Your Six

***Got Your Six,*** ամերիկյան Five Finger Death Punch մետալ խմբի վեցերորդ ստուդիական ալբոմը։ Այն թողարկել է Prospect Park հրատարակչությունը 2015 թվականի սեպտեմբերի 4-ին։ *Got Your Six*-ը վաճառել է 119,000 օրինակ՝ Billboard 200-ում զբաղեցնելով երկրորդ հորիզոնականը։ Ալբոմի վաճառքը կազմել է 114,000 օրինակ, դառնալով շաբաթվա ամենավաճառված ալբոմը և խմբի վաճառքի լավագույն շաբաթը մինչ օրս։ *Got Your Six*-ը նրանց երրորդ հավաքածուն է։

## Նախապատմություն
2015 թվականի հունվարին խումբը հայտարարել է, որ ձայնագրում է նոր ալբոմ, որը պետք է թողարկվի 2015 թվականի վերջին։

2015 թվականի մայիսի 2-ին նրանք թողարկել են նոր ալբոմի անվանումը՝ *Got Your Six*։ 2015 թվականի մայիսի 19-ին նրանք թողարկել են իրենց նոր ալբոմի նկարը և հայտարարել, որ ալբոմը թողարկվելու է 2015 թվականի օգոստոսի 28-ին։ Նրանք հատուկ տեսաուղերձով մեկնարկել են իրենց նոր «Jekyll and Hyde» վերնագրով սինգլի նախնական տարբերակը։ Նրանք նաև հայտարարել են Papa Roach-ի հետ համատեղ Հյուսիսային Ամերիկայի շրջագայության ամսաթվերը, որին մասնակցելու էին In This Moment-ը՝ From Ashes to New-ի աջակցությամբ հատուկ հյուրերի կարգավիճակում։ Թողարկման ամսաթիվը հետագայում տեղափոխվել է մեկ շաբաթով՝ 2015 թվականի սեպտեմբերի 4-ին։

Հարվածային գործիքներ նվագող Ջերեմի Սփենսերը հարցազրույցի ժամանակ նոր ալբոմի մասին ասել է. «Ես հիացած եմ դրանով, բարեկամս։ Այն իրականում ավելի խորն է, բավականաչափ դինամիկայով»։ Կան մի քանի մեղմ հատվածներ, իսկ հետո՝ մի քանի դաժան հատվածներ։ Այսպիսով, մենք օգտագործում ենք հնչյունների ամբողջ գամման»։

Ստանդարտ հրատարակության տևողությունը՝ 38 րոպե 23 վայրկյան, *Got Your Six*-ը դարձել է Five Finger Death Punch-ի մինչ օրս ամենակարճ ալբոմը։

## Արձագանք
Առաջին շաբաթում վաճառվել է 119,000 օրինակ։ Got Your Six ալբոմը 2015 թվականի սեպտեմբերի 26-ին Billboard 200 հիթ-շքերթում զբաղեցրել է երկրորդ հորիզոնականը և նույն օրվա «Top Rock Albums» հիթ-շքերթում զբաղեցրել առաջին հորիզոնականը։ Առաջին շաբաթվա ընթացքում վաճառված 119,000 օրինակից 114,000-ը ալբոմի զուտ վաճառք էր, այն դարձնելով շաբաթվա ամենավաճառված ալբոմը։ Այն նաև դարձել է խմբի ամենավաճառված ալբոմը վաճառքի առաջին շաբաթվա ընթացքում՝ գերազանցելով առաջին շաբաթվա 112,000 վաճառքը *«The Wrong Side of Heaven and the Righteous Side of Hell, Volume 1»*-ում։ Այն RIAA-ից ստացել է պլատինե հավաստագիր 2024 թվականի հունվարի 19-ին։ 2016 թվականի սեպտեմբերի 13-ի դրությամբ վաճառել է ավելի քան 390,000 ալբոմ։

Ալբոմը զբաղեցրել է 44-րդ հորիզոնականը 2015 թվականի Rock Sound-ի 50 լավագույն թողարկումների ցանկում։

## Երգերի ցանկ

## Անձնակազմ
; Խումբ

* Իվան Մուդի՝ գլխավոր վոկալ
* Զոլթան Բաթորի՝ կիթառ
* Ջեյսոն Հուք՝ կիթառ
* Քրիս Քեյլ՝ բաս կիթառ
; Արտադրություն

* Kevin Churko՝ արտադրող

## Ծանոթագրություններ

Կատեգորիա:2015 ալբոմներ
Կատեգորիա:Անգլալեզու ալբոմներ
Պատմողական նախադասություն

**Պատմողական նախադասությունը** նախադասության այն տեսակն է, որի միջոցով խոսողը հայտնում է որևէ տեղեկություն, փաստ, իրադարձություն, մտքեր կամ դատողություններ՝ առանց որևէ հատուկ զգացմունքային երանգի կամ հարցական, հրամայական, բացականչական իմաստի։

Պատմողական նախադասությունները հիմնականում կիրառվում են որևէ երևույթի, դեպքի, իրադարձության, առարկայի կամ անձի վերաբերյալ տեղեկություն հաղորդելու համար։

## Կառուցվածք և առանձնահատկություններ
Պատմողական նախադասություններին բնորոշ են հետևյալ հատկանիշները.

* **Հաղորդական իմաստ:** Դրանց հիմնական գործառույթը որևէ տեղեկություն հաղորդելն է։
* **Շեշտադրություն:** Շեշտը սովորաբար դրվում է նախադասության վերջին բառի կամ խոսքի հիմնական իմաստը կրող բառի վրա։
* **Հնչերանգ:** Պատմողական նախադասություններն արտասանվում են հանգիստ, չեզոք հնչերանգով։
* **Վերջակետ:** Գրավոր խոսքում պատմողական նախադասության վերջում դրվում է վերջակետ (.), երբեմն՝ բացականչական նշան (!), եթե այն ուղեկցվում է ուժեղ զգացմունքով (օրինակ՝ «Ինչ հրաշալի օր է՛»):

Պատմողական նախադասությունները կարող են լինել պարզ կամ բաղադրյալ։

### Օրինակներ
* Այսօր արևոտ եղանակ է։
* Երեխաները խաղում էին բակում։
* Գիրքը դրված էր սեղանին։
* Մենք վաղը կգնանք թանգարան։

## Պատմողական նախադասությունների տեսակներ
Պատմողական նախադասությունները կարող են լինել.
* **Հաստատական:** Երբ հաղորդվող տեղեկությունը հաստատվում է։ Օրինակ՝ «Ես սովորում եմ դպրոցում։»
* **Ժխտական:** Երբ հաղորդվող տեղեկությունը ժխտվում է։ Օրինակ՝ «Ես դպրոցում չեմ սովորում։»

Դրանք կարող են նաև բաժանվել ըստ շարահյուսական կառուցվածքի.
* **Պարզ նախադասություններ:** Ունեն մեկ գերագույն անդամ (ենթակա-ստորոգյալ զույգ)։ Օրինակ՝ «Արևը ծագեց։»
* **Բաղադրյալ նախադասություններ:** Ունեն երկու կամ ավելի գերագույն անդամներ։ Օրինակ՝ «Արևը ծագեց, և թռչունները սկսեցին երգել։»

## Աղբյուրներ

Կատեգորիա:Հայոց լեզու
Կատեգորիա:Նախադասություն
Սառցե հյուրանոց

[thumb|альт=| [Շվեդիայի Յուկասյարվի փոքրիկ գյուղի մոտ գտնվող սառցե հյուրանոց, (2005 թվական)]]

**Սառցե հյուրանոց**, սովորաբար ոչ երկար ժամանակով գոյություն ունեցող ձյունե հյուրանոց՝ պատրաստված սառցե կառույցահատվածներից, որոշ դեպքեչում՝ պողպատե հիմնակմախքով։ Նմանատիպ կառույցներ ստեղծելու գաղափարն իրականություն է դառնում հովանավորների հանգանակությունների շնորհիվ, և այս կառույցներն ունեն հատուկ գործառույթներ զբոսաշրջիկների համար, որոնց գրավում են նորովի մատուցվող և անսովոր ծառայություններն ու պայմանները, այդ իսկ պատճառով այս հյուրանոցները դասակարգվում են որպես զբոսաշրջիկների հյուրանոցներ։ Դրանց սրահները հիմնականում զարդարված են լինում սառցե կառուցահատվածներից, սիկ սնունդն ու ըմպելիքները լիովին համապատասխանում են միջավայրին։

Նմանատիպ կառույցներ ստեղծվում են Շվեդիայում, Կանադայում, Նորվեգիայում, Ֆինլանդիայում, Ռումինիայում։ 2016 թվականին առաջին անգամ սառցե հյուրանոցը հայտնվեց նաև Ռուսաստանում՝ Կամչատկա թերակղզում։

## Շվեդիա
Աշխարհում առաջին սառցե հյուրանոցը եղել է *«Icehotel»*-ը, որը գտնվել է Յուկասյարվի գյուղում՝ Կիրունայից մոտավորապես 17 կմ հեռավորության վրա։ Այն գործարկվում է ամեն տարի՝ դեկտեմբերից ապրիլն ընկած ժամանակահատվածում։ 1989 թվականի ճապոնացի նկարիչները, որոնց հիմնական հումքը սառույցն է, այցելել են այս շրջան և բացել սառցե արվեստի ցուցադրություն։ 1990 թվականի գարնանը ֆրանսիացի նկարիչ Ժան Դերին նախաձեռնել է այս շրջանի գլանաձև իգլուում ցուցադրություն։

Մի անգամ գիշերը քաղաքի հյուրանոցներից ոչ մեկում ազատ հյուրանոցային համար չէր մնացել, այդ իսկ պատճառով այցելուներից ոմանք թույլտվություն խնդրեցին՝ ցուցասրահում գիշերելու։ Նրանք քնեցին եղնիկի կաշվից պատրաստված քնապարկերի մեջ և դարձան առաջին այցելուները, որոնք գիշերեցին այնտեղ։

Ամբողջ հյուրանոցը, նրա կահույքը (բացառությամբ՝ մահճակալների) և կահ-կարասին պատրաստված են ձնից և սառցե կառույցահատվածներից, որոնք վերցվում են ՏուրնեԷլվեն գետից, նույնիսկ բարում օգտագործվող բաժակները պատրաստված են սառույցից։

## Կանադա
Կանադայում սառույցից պատրաստված առաջին հյուրանոցը կոչվում էր *«The Hôtel de Glace»*, որը Կանադայում հայտնվել է 2001 թվականի հունվարին։ Ի սկզբանե այն տեղակայված էր Սեն Ժոզեֆի ափին՝ Քվեբեկում, 30 րոպեի ճանապարհ է Քվեբեկ քաղաքից մինչև սառցե հյուրանոց, բայց հետո տեղափոխվել է քաղաքին ավելի մոտ՝ հին Քվեբեկից 10 րոպեի ճանապարհ։ Հյուրանոցը գործարկվում է հունվարի առաջին շաբաթվանից մինչև մարտի վերջին շաբաթը ծառայություններ մատուցելու նպատակով։ Այն աշխարհի միակ հյուրանոցն է, որտեղ նույնիսկ մահճակալները և մահճակալների մնացյալ պարագաները պատրաստված են սառույցից։

## Ֆինլանդիա
[thumb|альт=| Ֆինլանդիայում գտնվող [Սառույց|սառցե հյուրանոց, (2006 թվական)]]
Ֆինլանդիայում 1996 թվականին առաջին անգամ կառուցվեց սառցե հյուրանոց, որը կոչվում էր «Ձյունե ամրոց» և գտնվում էր Լապլանդիայի Կեմի քաղաքում։

## Ծանոթագրություններ

## Արտաքին հղումներ
* Create your own ice hotel adventure, Kiruna, Sweden
* Kemi SnowCastle, Lapland, Finland
* Lainio Snow Village, Lapland, Finland

Կատեգորիա:Հյուրանոցներ ըստ երկրի
Կատեգորիա:Հյուրանոցներ ըստ հիմնադրման տարեթվի
Կատեգորիա:Հյուրանոցներ ըստ տեսակի
Կատեգորիա:Հյուրանոցների տեսակներ
Կատեգորիա:Հյուրանոցներ
Կատեգորիա:Սառույց
Կատեգորիա:Շվեդիայի հյուրանոցներ
Բացականչական նախադասություն

**Բացականչական նախադասությունը** նախադասության այն տեսակն է, որի միջոցով խոսողը հայտնում է իր հուզական վիճակը, ուժեղ զգացմունքները՝ ուրախություն, զարմանք, ցավ, վախ, ցասում, հիացմունք, զայրույթ, կոչ, խնդրանք և այլն։ Այն արտահայտվում է հատուկ հնչերանգով։

## Կառուցվածք և առանձնահատկություններ
Բացականչական նախադասություններին բնորոշ են հետևյալ հատկանիշները.

* **Հուզականություն:** Հիմնական գործառույթը հույզեր արտահայտելն է, այլ ոչ թե պարզ տեղեկություն հաղորդելը կամ հարց տալը։
* **Հատուկ բառեր:** Հաճախ պարունակում են բացականչական բառեր, միջարկություններ կամ դերանուններ (ինչպիսիք են՝ «ինչ», «ինչպես», «ինչքան», «ահա», «օ՜», «ա՜խ», «վա՜յ» և այլն), որոնք ուժեղացնում են հուզականությունը։
* **Հնչերանգ:** Արտասանվում են բարձր, ուժեղ կամ ընդգծված հնչերանգով, որը կախված է արտահայտվող հույզի բնույթից։
* **Բացականչական նշան:** Գրավոր խոսքում բացականչական նախադասության վերջում դրվում է բացականչական նշան (!)։

Բացականչական նախադասությունները կարող են լինել պարզ կամ բաղադրյալ։

### Օրինակներ
* Ի՜նչ հիասքանչ է մեր բնությունը։
* Ա՜խ, ինչ ցավոտ էր։
* Ո՜նց էի սպասում այս օրվան։
* Դո՛ւ, դո՛ւ ես մեղավորը։
* Անհավանական է՛։

## Պատմողական, հարցական, հրամայական և բացականչական նախադասությունների տարբերությունը
Բացականչական նախադասությունները տարբերվում են պատմողականից, հարցականից և հրամայականից իրենց հուզական երանգով և նշանադրությամբ։

* **Պատմողական** նախադասությունները փաստ են հայտնում։
* **Հարցական** նախադասությունները հարց են տալիս։
* **Հրամայական** նախադասությունները հրաման կամ խնդրանք են պարունակում։
* **Բացականչական** նախադասություններն արտահայտում են ուժեղ հույզ։

Նույն նախադասությունը կարող է տարբեր նշանակություն ստանալ՝ կախված նրանից, թե ինչ հնչերանգով է արտասանվում և ինչ կետադրական նշան է դրվում նրա վերջում։ Օրինակ՝ «Դու եկար։» (պատմողական), «Դու եկա՞ր։» (հարցական), «Դու եկա՛ր։» (բացականչական, զարմանք)։

## Աղբյուրներ

Կատեգորիա:Հայոց լեզու
Կատեգորիա:Նախադասություն